Rozsudok Všeobecného súdu z 10. septembra 2025 – Pumpianskij/Rada
(vec T-541/24)1
„Spoločná zahraničná a bezpečnostná politika – Reštriktívne opatrenia vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny – Zmrazenie finančných prostriedkov – Zoznam osôb, subjektov a organizácií, na ktoré sa vzťahuje zmrazenie finančných prostriedkov a hospodárskych zdrojov – Ponechanie mena žalobcu na tomto zozname – Článok 2 ods. 1 písm. f) a g) rozhodnutia 2014/145/SZBP – Článok 3 ods. 1 písm. f) a g) nariadenia (EÚ) č. 269/2014 – Nesprávne posúdenie“
Jazyk konania: angličtina
Účastníci konania
Žalobca: Dmitrij Aleksandrovič Pumpianskij (Dmitry Alexandrovich Pumpyanskiy) (Jekaterinburg, Rusko) (v zastúpení: G. Lansky, P. Goeth a A. Egger, advokáti)
Žalovaná: Rada Európskej únie (v zastúpení: B. Driessen a E. Kübler, splnomocnení zástupcovia)
Predmet veci
Svojou žalobou podanou na základe sa žalobca domáha jednak zrušenia rozhodnutia Rady (SZBP) 2024/2456 z 12. septembra 2024, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L, 2024/2456) a vykonávacieho nariadenia Rady (EÚ) 2024/2455 z 12. septembra 2024, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L, 2024/2455), a jednak zrušenia rozhodnutia Rady (SZBP) 2025/528 zo 14. marca 2025, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L, 2025/528) a vykonávacieho nariadenia Rady (EÚ) 2025/527 zo 14. marca 2025, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L, 2025/527) v rozsahu, v akom sa tieto akty týkajú žalobcu.
Výrok
1.    Rozhodnutie Rady (SZBP) 2024/2456 z 12. septembra 2024, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, vykonávacie nariadenie Rady (EÚ) 2024/2455 z 12. septembra 2024, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, rozhodnutie Rady (SZBP) 2025/528 zo 14. marca 2025, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny a vykonávacie nariadenie Rady (EÚ) 2025/527 zo 14. marca 2025, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny sa zrušujú v rozsahu, v akom bolo meno Dmitry Alexandrovich Pumpyanskiy (Dmitrij Aleksandrovič Pumpianskij) ponechané na zozname osôb, subjektov a organizácií, na ktoré sa vzťahujú tieto reštriktívne opatrenia.
2.    Rada Európskej únie znáša svoje vlastné trovy konania a je povinná nahradiť trovy konania, ktoré vynaložil pán Pumpyanskiy (Pumpianskij).
____________
1 Ú. v. EÚ C/2024/7182, 9.12.2024.